
	ACTA 


	Expedient núm.: 
	Òrgan col·legiat: 

	JGL/2021/24 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 de juny de 2021 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.  
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4t tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/23 de la Junta de Govern Local de la sessió duta a terme el dia 14 de juny de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 1209/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00353 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de maig de 2021, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 1171/2021. Canvi de nom de la concessió de dret funerari del nínxol núm. 128 part nova B

	Favorable
	Tipus de votació: unanimitat

	Vista la sol·licitud de canvi de nom d’una concessió de dret funerari d’un nínxol de la part nova B del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1166/2021. Contracte menor d'obra – Rehabilitació de la coberta al pavelló poliesportiu de Solsona

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d’Urbanisme, Obres i Serveis municipals de data 14 de juny de 2021 en la que es motiva la necessitat i idoneïtat d'efectuar un contracte menor d'obres per adjudicar l'actuació «Rehabilitació de la coberta al pavelló poliesportiu de Solsona», amb codi CPV 45261900-3;
Vist que es justifica la necessitat d'efectuar aquesta contractació, atès que va ser el projecte escollit per unanimitat en l’àmbit dels pressupostos participatius per a l’anualitat 2021, i què la coberta del pavelló vell presenta importants deficiències pel que fa a l’estanquitat i, per tant, es considera convenient efectuar aquesta contractació, donat l'interès públic i la manca de mitjans propis;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquests han presentat en temps i forma els pressupostos següents:
· Ferrolezama, per un import de 46.500,00 €, més 21% d'IVA
· Construccions i Muntages ARTA, SL, per un import de 52.200,00, més 21% d'IVA
· Muntatges i Cobertes del Solsonès, SL, 39.440,00 €, més 21% d'IVA;
Vist l’informe-proposta d’adjudicació de l'obra emès per l’arquitecta tècnica municipal a data 11 de juny de 2021, en el que esmenta «Un cop vistes les ofertes, les qualitats i característiques dels elements pressupostats, d’acord als amidaments de projecte, i vist que l’únic criteri d’adjudicació és el de menor preu, es considera que l’oferta globalment més avantatjosa és la presentada per l’empresa Muntatges i Cobertes del Solsonès, SL, per un import de 39.440,00 €, i 8.282,40 € corresponents a l’IVA»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obres «Rehabilitació de la coberta al pavelló poliesportiu de Solsona», a l’empresa Muntatges i Cobertes del Solsonès, SL, amb CIF núm. B25457623, per un import de 39.440,00 € (sense IVA), i 8.282,40 € corresponents a l’IVA el que fa un total 47.722,40 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 3420.62200 per a l’exercici 2021.
Tercer. Designar com a responsable l’arquitecta tècnica municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als licitadors que han presentat pressupost i a l'adjudicatari.


CONVENIS
	Expedient 1222/2021. Conveni de col·laboració entre l’Ajuntament de Solsona, l’Institut Francesc Ribalta i l’Associació de Bàsquet ÈliteJove per dur a terme les Jornades de Tecnificació ÈliteJove 2021

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona, l’Institut Francesc Ribalta i l’Associació de Bàsquet ÈliteJove per la cessió de les instal·lacions esportives municipals i de tres aules, el menjador i la cuina de l’edifici annex a l’Institut Francesc Ribalta per dur a terme les Jornades de Tecnificació ÈliteJove entre l'11 i el 24 de juliol de 2021, i que es transcriu tot seguit:
«A Solsona, a ___ de juny de 2021
Reunits
D'una banda, Joan Parcerisa i Albacete, regidor delegat d'Esports de l'Ajuntament de Solsona.
D'una altra, Josep Porredon i Baltonra, director de l'Institut Francesc Ribalta.
I d'una altra, Jordi Serra i Rial, president de l’Associació de Bàsquet ÈliteJove.
Exposen
Que les Jornades de Tecnificació ÈliteJove se celebren a Solsona des de 1987, coincidint aquestes estades amb les dues setmanes intermitges completes del mes de juliol.
Que, per a l'organització d'aquest campus, s'utilitzen les instal·lacions esportives municipals cedides per l'Ajuntament de la ciutat, així com tres aules, el menjador i la cuina de l'edifici annex a l'Institut Francesc Ribalta.
Que és voluntat de les tres parts reunides avui formalitzar aquest conveni de col·laboració que fixa les condicions a través de les quals se cedeix l'ús de les instal·lacions esmentades anteriorment per a l'edició 2021 de les Jornades de Tecnificació ÈliteJove, conveni que es concreta en els següents
Pactes
Primer. L'Ajuntament de Solsona cedeix l'ús dels dos pavellons municipals d'esports a ÈliteJove per a l'organització de les seves Jornades de Tecnificació, que aquest any s'escaurà entre els dies 11 i 24 de juliol de 2021. Es fixa una taxa de mil vuit-cents dos euros (1.802,00 €), segons autorització de l'Ajuntament de Solsona de 7 de juny de 2021.
Segon. L'Institut Francesc Ribalta autoritza a ÈliteJove l'ús de tres aules, el menjador i la cuina situats a l'edifici annex de l'Institut durant els dies esmentats. Els responsables d'ÈliteJove vetllaran per a què no s'utilitzi altre espai que l'autoritzat, custodiant les claus del centre adequadament.
Tercer. L'Institut Francesc Ribalta rebrà d'ÈliteJove la quantitat de tres-cents cinquanta euros (350,00 €) en concepte de compensació pel consum de gas, garantint el subministrament.
Quart. Una vegada finalitzada l'edició de les Jornades de Tecnificació, l'Institut Francesc Ribalta i ÈliteJove revisaran el material utilitzat. ÈliteJove es farà responsable de reposar el material faltant així com dels desperfectes que es puguin haver produït en les instal·lacions cedides.
Cinquè. ÈliteJove contractarà els serveis d'una empresa que realitzarà la neteja de les dependències cedides i utilitzades per l'Institut Francesc Ribalta una vegada finalitzi l'edició de les Jornades de Tecnificació. Entre el primer i segon dia de neteja, la direcció de l'Institut, o la persona o persones en qui delegui, supervisarà l'estat de la neteja.
Setè. ÈliteJove deixarà les dependències utilitzades a l'edifici annex a l'Institut Francesc Ribalta en una data que no serà més enllà del 31 de juliol de 2021, amb el vist-i-plau previ de la direcció de l'Institut o en la persona o persones en qui delegui.
Vuitè. Aquest conveni se signa per a l'edició 2021 de les Jornades de Tecnificació ÈliteJove.
Novè. A.B. ÈliteJove o l'empresa que contracti per a la preparació del menjar per als estadants, oferirà la possibilitat de treballar en el servei de cuina menjador a les persones interessades que actualment treballen en el Centre Escolar.
I en prova de conformitat, signen aquest document per triplicat en el dia i lloc esmentats a l'encapçalament d'aquest document.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar al regidor delegat d’Esports per signar-lo.


CULTURA
	Expedient 1194/2021. Canal Taronja, SL – programa "A la fresca"

	Favorable
	Tipus de votació: unanimitat

	Vista la sol·licitud presentada i subscrita per Laia Cererols i Sala, representant del Canal Taronja, SL, en què demana els serveis i materials que es detallen a continuació per poder emetre en directe, el dia 5 de juliol, el programa en ruta que produirà la Xarxa de Televisions Locals, durant les tardes les mesos d'estiu, que portarà per títol "A la fresca":
· autorització per poder ocupar la plaça de la Catedral per a instal·lar el plató
· autorització per poder ocupar la plaça de Palau per a instal·lar la unitat mòbil
· 30 cadires de fusta
· una tarima de 6x6 m
· un espai propi de l'Ajuntament a partir de les 16.00 hores i a partir de les 19.30 hores
· poder accedir al Museu Diocesà i Comarcal de Solsona per agafar la xarxa de fibra òptica i la connexió d'un quadre elèctric dins del mateix equipament;
A proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita excepte la connexió de la fibra òptica i la connexió d'un quadre elèctric, ja que l'equipament no és de propietat municipal; per tant, se li comunica que es posi en contacte amb el director del Museu Diocesà i Comarcal de Solsona.


ESPORTS
	Expedient 1174/2021. Sol del Solsonès – gestió de la venda al quiosc de les piscines municipals

	Favorable
	Tipus de votació: unanimitat

	Vista la proposta presentada i subscrita per Mònica Serra i Serra, representant del Sol del Solsonès, on manifesta l'interès que té l'associació en què els usuaris que l'integren puguin participar en la gestió del quiosc de les piscines municipals i que cada any aquesta gestió es reparteixi entre les entitats interessades;
A proposta del regidor delegada d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que, per a exercicis posteriors, es procurarà tenir en compte la seva sol·licitud.


GOVERNACIÓ
	Expedient 1183/2021. Amisol – presentació del Pop de Carnaval, dia 17 de juliol

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanya, president d'Amisol, en què exposa que el dia 17 de juliol, juntament amb el AFCS i la Colla Gegantera del Carnaval de Solsona, es farà la presentació del Pop del Carnaval on es col·locaran gegants a diferents places de Solsona (sortida portal del Camp, davant de l'Ajuntament, plaça de la Torre de les Hores, plaça Major, plaça de Palau i plaça del Camp), i demana autorització per poder dur a terme aquest acte i que es talli la circulació de vehicles, així com el seu estacionament, a la plaça del Camp, de les 8.00 a les 16.00 hores;
Vist l'informe 322/2021 emès per la Policia Local i a proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el què sol·licita sempre que es compleixin les mesures de restricció per a la contenció de la COVID-19 que estiguin vigents en el moment de la celebració de l’acte.


	Expedient 1199/2021. Associació Espedrers – cursa de muntanya, 26 de setembre

	Favorable
	Tipus de votació: unanimitat

	Vista la sol·licitud presentada i subscrita per Ferran Muxí i Terricabras, amb DNI núm. ***0228**, representant de l'Associació Espedrers, en què demana permís per a l'organització d'una cursa de muntanya el dia 26 de setembre, pels voltants del Castellvell i de la Torregassa, i poder disposar de quatre taules i 15 cadires plegables, vuit tanques per delimitar l'arribada i els aparcaments i de l'equip de megafonia; també demana si els controls per creuar la carretera C-149 els poden dur a terme els responsables de la cursa o la Policia Local o els Mossos;
Vist l'informe 325/2021 i a proposta de l'alcalde i dels regidors delegats de Cultura i d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el material sol·licitat amb la condició que s’han de fer càrrec d’anar-lo a buscar i retornar-lo i comunicar al sol·licitant que la carretera C-149 és titularitat de la Diputació de Lleida i que aquests trams de pas de la cursa són fora del nucli urbà de Solsona; per tant, la regulació dels controls per creuar la carretera no els pot fer la Policia Local, en tot cas, l'hauran de fer els Mossos. Prèviament l'organització ha de demanar l'autorització per realitzar la cursa al Servei Català de Trànsit, a la Diputació de Lleida i als ajuntaments als quals correspongui la titularitat del terme per on passarà la cursa.


	Expedient 1207/2021. Expedient 838/2020. Revetlla de Sant Joan – permís foguera, partida de Santa Llúcia

	Favorable
	Tipus de votació: unanimitat

	Vista la sol·licitud de permís per fer una foguera el dia 23 de juny, amb motiu de la revetlla de Sant Joan, a una casa de la partida de Santa Llúcia;
Vist l’informe 327/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar la foguera sempre que estigui a una distància mínima de 500 metres de terreny forestal i amb la supervisió de la Policia Local abans d’encendre el foc. Es recomana tenir una mànega d'aigua al costat i que el foc no sigui voluminós.


	Expedient 1220/2021. Autorització barbacoa, dia 23 de juny

	Desfavorable
	Tipus de votació: unanimitat

	Vista la sol·licitud d’autorització per fer una barbacoa de verdures a l'exterior del bar situat a la plaça de Sant Roc, 4, el dia 23 de juny, en motiu de la revetlla de Sant Joan, i, en cas afirmatiu, la utilització d'un barril metàl·lic;
A proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició ja que no s'autoritzen barbacoes a la via pública.


HISENDA
	Expedient 1042/2021. Nixin Cons, SL – certificació única obres de renovació d'un tram del clavegueram del carrer del Blat

	Favorable
	Tipus de votació: unanimitat

	Vist que l'empresa Nixin Cons, SL, ha presentat la primera i única certificació de l’obra "Renovació d'un tram del clavegueram del carrer del Blat";
Vist l'informe tècnic favorable, atès que es correspon amb la liquidació d'obres feta per aquest Ajuntament;
A proposta dels regidors delegats d'Hisenda i d'Urbanisme,
La Junta de Govern Local, en virtut de les facultats que te delegades per decret d’Alcaldia 209/2019, de 7 de juliol, i per unanimitat dels assistents, acorda aprovar la certificació única de l’obra "Renovació d'un tram del clavegueram del carrer del Blat", factura número 10 de la sèrie N2021, de data 3 de juny de 2021, per un import de 28.132,91 € i 5.907,91 € d'IVA, el que fa un total de 34.040,82 €.


MEDI AMBIENT
	Expedient 1068/2021. Decret d'Alcaldia 178/2021, de 2 de juny – sanció per l’abocament il·legal de material residual fora dels contenidors

	Desfavorable
	Tipus de votació: unanimitat

	Vista la sol·licitud de revisió de la sanció imposada per decret d'Alcaldia 178/2021, de  2 de juny, per haver deixat unes caixes de cartró fora del contenidor de paper ubicat a l'illa situada a la carretera de Bassella (on hi ha les escales que donen accés a la plaça del Consell Comarcal del Solsonès);
Vist l'informe 323/2021 emès per la Policia Local i a proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'al·legació presentada no qüestiona en cap moment la legalitat del fet denunciat i, per tant, es manté la sanció.


MERCAT
	Expedient 1196/2021. Absències del mercat setmanal de venda no sedentària, divendres 11 de juny de 2021

	Favorable
	Tipus de votació: unanimitat

	Vist l’informe presentat pel tècnic de Comerç i Nucli Antic de l’Ajuntament de Solsona i de l’Agència de Desenvolupament de Solsona i Cardona;
Vistos els articles 17 i 18 de l'Ordenança reguladora del mercat municipal de Solsona de venda no sedentària;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda notificar al  titular d’una parada la seva absència del mercat setmanal de venda no sedentària de Solsona corresponent al divendres 11 de juny del 2021, i comptabilitzar aquesta absència com a període de vacances, ja que no ha justificat la seva absència al mercat setmanal.


PERSONAL
	Expedient 496/2021. Convocatòria C02/2021. Contractació de dos oficials de serveis funeraris i constitució d’una borsa de treball

	Favorable
	Tipus de votació: unanimitat

	Vist que la Junta de Govern Local en la sessió del dia 12 d’abril de 2021 aprovà les bases de la convocatòria per proveir dues places d'oficial de serveis funeraris (personal laboral fix) per torn lliure i constitució d'una borsa de treball;
Vist que les bases reguladores que regeixen la convocatòria es van publicar al DOGC núm. 8399 del dia 30 d’abril de 2021, i al BOP de Lleida núm. 82 del dia 30 d’abril de 2021, al e-tauler i al web de l’Ajuntament de Solsona;
Vist que el Tribunal qualificador de la fase de mèrits i d’oposició es va reunir el dia 16 de juny de 2021;
Vist que els aspirants van realitzar la prova pràctica de coneixements i l’entrevista personal el mateix dia 16 de juny de 2021 a la Sala de Plens de l’Ajuntament i al cementiri municipal de Solsona;
Vista la proposta de nomenament del tribunal qualificador del dia 16 de juny de 2021, en relació amb les proves de selecció per contractar dues places d'oficial de serveis funeraris (personal laboral fix) amb les característiques següents: 
Codi de la convocatòria
C02/2021
Servei/Dependència 
Serveis funeraris
Denominació del lloc 
Oficial de serveis funeraris
Naturalesa 
Personal laboral fix
Grup de classificació
C2 
Jornada 
completa
Horari 
Segons necessitats del servei
Complement destí
CD12 – 3.987,20 €
Complement específic anual
7.835,38 €
Complement disponibilitat anual
2.400,00 €
Salari base anual
9.174,56 €
Titulació exigible
Graduat en ESO, Graduat Escolar, tècnic auxiliar (cicle formatiu de grau mig, FPI) o qualsevol altre títol declarat equivalent.
Sistema selectiu
concurs-oposicions
Núm. de vacants
2
Vista la documentació acreditativa de les condicions de capacitat i requisits exigits en la convocatòria aportada pels aspirants proposats, i de conformitat amb el que disposa l’article 82 del Reglament del personal al servei de les entitats locals, aprovat pel Decret 214/1990, de 30 de juliol, i l’article 21.1.h) de la Llei 7/1985, de 2 d’abril, de bases del règim local;
La Junta de Govern Local en virtut de les facultats que té delegades per Decret de l’Alcaldia 209/2019, de 7 de juliol, i per unanimitat dels assistents, acorda:
Primer. Aprovar la proposta del tribunal qualificador i contractar, a partir del dia 12 de juliol de 2021, Joan Torramorell i Subirà, amb DNI núm. ***4953** i David Lupiáñez i Pelegrina, amb DNI núm. ***5089**, mitjançant contractes laborals fixos a temps complet com a oficials de serveis funeraris.
Segon. Constituir la borsa d’ocupació amb les persones que han superat el procés de selecció corresponent. La puntuació mínima per poder formar part de la borsa d’ocupació és la d’haver aconseguit un mínim de 20 punts en la fase de proves de l’oposició dels 40 possibles; i no haver resultat contractades; a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda:
1. Ainhoa Carmona Sánchez, amb DNI núm. ***9769**, amb 59 punts.
2. Ramon Serra Casas, amb DNI núm. ***5071**, amb 58 punts.
Tercer. Notificar aquesta resolució als aspirants nomenats.
Quart. Comunicar aquesta resolució al Registre de Personal d’aquest ajuntament per al seu coneixement i efectes.


	Expedient 822/2021. Convocatòria C03/2021. Al·legació valoració de mèrits borsa de treball de monitors/es per les activitats d’estiu 2021

	Favorable
	Tipus de votació: unanimitat

	Vist l’acta del tribunal qualificador de la borsa de treball per a la contractació laboral temporal de diverses places de monitors/es per a les activitats de l’estiu 2021, duta a terme el dia 7 de juny de 2021;
Vist que d’acord amb les puntuacions obtingudes, el tribunal proposa la contractació dels aspirants amb major puntuació segons el llistat que s’hi relaciona;
Vist que un cop finalitzada la qualificació de les persones aspirants, el tribunal fa pública en el tauler d’edictes de l’Ajuntament i al web municipal la relació d’aprovats/des per ordre de puntuació;
Vist que en la base cinquena de les bases reguladores de la borsa de treball s’estableix que el tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades;
Vist un candidat (registre d’entrada 2021-E-RE-725) va presentar una al·legació en relació a la valoració dels mèrits presentats;
Vist que el tribunal qualificador es va reunir a data 10 de juny de 2021 per tal de valorar l'al·legació esmentada;
Vist que el tribunal va emetre acta en què proposa la no acceptació de l'al·legació, atès que per valorar el punt “2.2.A. Titulacions exigides al Decret 267/2016” cal que s’aporti expressament el títol de monitor. I en aquest cas l’aspirant no el va presentar, i què el títol de CFGS d’animació d’activitats físiques i esportives ja es va puntuar amb 2 punts en l’apartat “2.2.B. Altres puntuacions”;
De conformitat amb l'article 21.1.g) de la Llei 7/1985, de 2 d'abril, de bases del règim local i de conformitat amb l'article 93 del Reglament del personal al servei de les entitats locals;
A proposta del regidor delegat d’Esports,
La Junta de Govern Local en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Desestimar l'al·legació presentada (registre d’entrada 2021-E-RE-725), en relació amb la valoració dels mèrits aportats en el procés selectiu per a la selecció de personal laboral temporal de constitució de la borsa de treball de monitors/es per a les activitats d’estiu 2021, d’acord amb l’acta emesa pel tribunal qualificador.
Segon. Notificar a l’interessat aquesta resolució.


SUBVENCIONS
	Expedient 1142/2021. Subvenció – Projecte Treball als Barris

	Favorable
	Tipus de votació: unanimitat

	Al DOGC núm. 8433, de 14 de juny de 2021, s’ha publicat la Resolució EMT/1800/2021, de 2 de juny, per la qual s'obre la convocatòria per a l'any 2021 per a la concessió de subvencions destinades al Programa de suport als territoris amb majors necessitats de reequilibri territorial i social: Projecte Treball als Barris.
Atès que el Projecte d’Intervenció Integral del Nucli Antic de Solsona va ser aprovat l’any 2005, en la convocatòria de projectes d’intervenció integral en barris o àrees urbanes per part de la Generalitat de Catalunya a l’empara de la Llei 2/2004, de 4 de juny, de millora de barris; àrees urbanes i viles que requereixen una atenció especial i que per aquest motiu l’ajuntament de Solsona pot ser entitat beneficiaria d’aquesta subvenció;
Atès que el Projecte Treball als Barris “Pla d’intervenció integral del nucli antic de Solsona” s’està desenvolupament des de l’any 2013 amb bons resultats, i que té com a objectiu general, promoure la millora de la qualitat de vida dels habitants del nucli antic de Solsona, a través de l’ocupació;
Atès que les accions ocupacionals i de desenvolupament local subvencionables que comporten la carta de serveis del projecte “Treball als barris”, es concreten en 5 programes;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acollir-se als ajuts previstos a la resolució esmentada i sol·licitar la subvenció al Servei Públic d’Ocupació de Catalunya, per a l’execució durant un any (novembre 2021 – octubre 2022) del Projecte de Treball als Barris “Pla d’intervenció Integral del Nucli Antic de Solsona” que inclou els següents programes:
· En el marc del Programa A: Programes específics de caràcter experimental i innovador per afavorir la inserció sociolaboral de col·lectius amb dificultats d'inserció, per a les despeses derivades del Servei Connectem. Inclosa la contractació a jornada sencera durant 12 mesos, de la tècnica d’ocupació del Servei.
· En el marc del Programa D: programes d’experienciació laboral, per a la contractació, durant 9 mesos i a jornada completa, d’un oficial i tres peons de la construcció, per a la brigada municipal. I per a la contractació, durant 9 mesos i a mitja jornada, d’un/a tècnic/a de dinamització de l’eix comercial principal per a millorar-ne la continuïtat.
· En el marc del Programa E: programes de desenvolupament local, per a la contractació, a jornada sencera durant 12 mesos, del tècnic de dinamització del nucli antic de Solsona.
A continuació s’especifica el cost total de cada una de les accions, la subvenció sol·licitada al SOC i l’aportació amb fons propis, d’acord amb la normativa del SOC:
Codi acció
Denominació de l'acció
Cost total de l'acció
Subvenció sol·licitada
Aportació fons propis
A.1
Dispositius de suport a la inserció laboral de col·lectius amb dificultats especials: Servei Connectem
48.660,32 € 
48.660,32 €
0,00 €
DX-01
Actuacions Ocupacionals. Projecte 1. Projecte de millora de l’espai urbà del nucli antic de Solsona
68.654,53 € 
68.654,53 €
0,00 €
DX-02
Actuacions Professionals. Projecte 2. Projecte de dinamització de l’eix comercial principal per a millorar-ne la continuïtat. 
8.941,97 €
8.941,97 €
0,00 €
E.1
Contractació de tècnic responsable del projecte ocupacional i de desenvolupament local 
39.137,16 €
31.309,73 €
7.827,43 €
Total
165.393,98 €
157.566,55 €
7.827,43 €



	Expedient 1217/2021. Subvenció – Redacció del Pla intern d'igualtat d’oportunitats entre homes i dones

	Favorable
	Tipus de votació: unanimitat

	Al BOP núm. 18 de 25 de gener de 2021, es va publicar les Bases específiques per a la concessió de subvencions als ajuntaments de la demarcació de Lleida en l'àmbit de la promoció de les polítiques d'igualtat i la incorporació de la perspectiva de gènere i dels drets de no discriminació de les persones LGTBI.
Al BOP núm. 99, de 25 de maig de 2021, es va publicar la convocatòria per a la concessió de subvencions als ajuntaments de la demarcació de Lleida en l’àmbit de la promoció de les polítiques d’igualtat i la incorporació de la perspectiva de gènere i dels drets de no discriminació de les persones LGTBI, 2021.
Atès que l'Ajuntament de Solsona té prevista, per a l'exercici 2021, la realització del projecte "Redacció del Pla intern d'igualtat d’oportunitats entre homes i dones";
A proposta de la regidora delegada d'Igualtat,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acollir-se a la convocatòria esmentada i sol·licitar un ajut per al projecte "Redacció del Pla intern d'igualtat d’oportunitats entre homes i dones".


URBANISME
	Expedient 700/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/86
DNI: ***5138**
Obres a realitzar: reforma de la cuina i substitució d’una balconera i d’una finestra en un habitatge
Registre d’entrada: 2021-E-RE-360, de 6 d’abril
Pagament de la llicència: 6 d’abril de 2021.


	Expedient 707/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/87
DNI: ***9174**
Obres a realitzar: canvi de tancaments d'alumini i del plat de dutxa en un habitatge
Registre d’entrada: 2021-E-RE-365, de 7 d’abril
Pagament de la llicència: 7 i 12 d’abril de 2021.


	Expedient 216/2021. Llicència urbanística – reformar un foc a terra d'un habitatge

	Favorable
	Tipus de votació: unanimitat

	Vista la sol·licitud de llicència d’obres per reformar un foc a terra de l'habitatge del carrer del Castell (exp. Mn2021/88);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 929/2021. Llicència urbanística – reformar un cobert d'una finca

	Favorable
	Tipus de votació: unanimitat

	Vista la sol·licitud de llicència d’obres per reformar un cobert existent a la partida de Sant Bernat, en sòl no urbanitzable, (exp. Mn2021/89);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Les obres no poden augmentar la superfície construïda ni el volum edificat preexistent.
· Caldrà recollir la placa d’obres a les oficines tècniques municipals, previ pagament de la taxa corresponent i disposar-la en lloc visible.
· Les teules que es col·loquin de nou s’aconsella que siguin les extretes anteriorment i les noves que s’hagin de col·locar que siguin del tipus francès, o envellides, per tal que harmonitzin amb l’entorn.
· Un cop finalitzades les obres caldrà presentar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1094/2021. Llicència constitució en règim de propietat horitzontal – Pl. Sant Joan, 10

	Favorable
	Tipus de votació: unanimitat

	Vista la sol·licitud de llicència per a la constitució en règim de propietat horitzontal a l'edifici preexistent situat a la plaça Sant Joan (ref. cadastral 7305016CG7570S0002RE);
Vist l'informe emès pels Serveis Tècnics Municipals de 14 de juny de 2021, i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència per a la constitució en règim de propietat horitzontal, de manera que en resultin les entitats definides a la memòria tècnica aportada (sense poder anomenar habitatges als que encara no s’han reformat) i que són les següents:
· Entitat núm. 1
Habitatge PB – Superfície construïda: 87,73 m2. Superfície útil: 68,86 m2.
· Entitat núm. 2
Habitatge pis 1-A – Superfície construïda: 77,17 m2. Superfície útil 58,00 m2.
· Entitat núm. 3
Habitatge pis 1-B – Superfície construïda: 104,00 m2. Superfície útil: 82,29 m2.
· Entitat núm. 4
Habitatge pis 2-A – Superfície construïda: 77,17 m2. Superfície útil: 58,00 m2.
· Entitat núm. 5
Espai pis 2-B – Superfície construïda: 104,00 m2. Superfície útil: 82,29 m2.
· Entitat núm. 6
Espai pis 3-A – Superfície construïda: 77,17 m2. Superfície útil: 58,00 m2.
Espai pis 4-A – Superfície construïda: 76,72 m2. Superfície útil: 58,93 m2.
Espai sota-coberta – Superfície construïda: 50,69 m2. Superfície útil: 36,04 m2.
· Entitat núm. 7
Espai pis 3-B – Superfície construïda: 104,00 m2. Superfície útil: 82,29 m2.
Espai pis 4-B – Superfície construïda: 55,91 m2. Superfície útil: 42,42 m2.
2. Comunicar al sol·licitant que caldrà actualitzar les dades cadastrals.


VARIS
	Expedient 1215/2021. Manteniment camí d'accés a una casa – Ptda. de Santa Llúcia

	Favorable
	Tipus de votació: unanimitat

	Vista la sol·licitud perquè es faci una actuació urgent de manteniment del camí que porta fins a una casa situada a la partida de Santa Llúcia, des de la carretera de Manresa, malmès arran de les pluges dels darrers mesos;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es duran a terme treballs de manteniment al camí esmentat.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

